钦定古今图书集成/理学汇编/学行典/第081卷 > 诗经 > 《宾之初筵》
## 钦定古今图书集成/理学汇编/学行典/第081卷 > 诗经 > 《宾之初筵》

宾之初筵，温温其恭。其未醉止，威仪反反。曰既醉止，
威仪幡幡。舍其坐迁，屡舞仙仙。其未醉止，威仪抑抑。
曰“既醉止，威仪怭怭。是曰《既醉》，不知其秩。”

〈朱注〉此言“凡饮酒者，常始乎治而卒乎乱也。”〈大全〉庆源辅氏曰：“温温其恭，威仪反反抑抑，始乎治也；幡幡怭怭，屡迁屡舞，终乎乱也。才饮酒稍不谨，必至于此。”

“饮酒孔嘉”，维其令仪。

〈朱注〉饮酒之所以甚美者，以其有令仪尔。